CELEX: 32017R0270
Language: da
Date: 2017-02-16 00:00:00
Title: Kommissionens gennemførelsesforordning (EU) 2017/270 af 16. februar 2017 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet sulfurylfluorid (EØS-relevant tekst. )

17.2.2017   
               
               
                  DA
               
               
                  Den Europæiske Unions Tidende
               
               
                  L 40/48
               
            KOMMISSIONENS GENNEMFØRELSESFORORDNING (EU) 2017/270
      af 16. februar 2017
      om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet sulfurylfluorid
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
      ud fra følgende betragtninger:
      
                  (1)
               
               
                  Ved Kommissionens direktiv 2010/38/EU (2) fastsættes det, at der skal forelægges yderligere bekræftende oplysninger om sulfurylfluorids skønnede levetid i atmosfæren, troposfærens koncentrationer af sulfurylfluorid, og hvilke betingelser der er nødvendige i mølleprocessen for at sikre, at rester af fluorid-ioner i korn ikke overstiger de naturlige baggrundsværdier.
               
            
                  (2)
               
               
                  Aktivstoffer i bilag I til Rådets direktiv 91/414/EØF (3) betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).
               
            
                  (3)
               
               
                  Anmelderen har fremsat yderligere oplysninger med henblik på at bekræfte risikovurderingen for sulfurylfluorid i atmosfæren og for rester af fluorid-ioner i mølleriprodukter, som var i møllen under gasningen.
               
            
                  (4)
               
               
                  Det Forenede Kongerige vurderede de yderligere oplysninger, som anmelderen havde forelagt. Det Forenede Kongerige forelagde den 4. juni 2015 sin vurdering i form af et tillæg til udkastet til vurderingsrapport for de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«).
               
            
                  (5)
               
               
                  Kommissionen fandt, at det ifølge de yderligere oplysninger, der blev forelagt af anmelderen, ikke kunne udelukkes, at restkoncentrationerne i mølleriprodukter, der var i møllen under gasningen, vil overstige de naturlige baggrundsværdier for fluorid-ioner eller ikke vil overholde de relevante maksimalgrænseværdier for restkoncentrationer. Godkendelsesbetingelserne bør derfor ændres for at sikre, at mølleriprodukter i de behandlede anlæg altid overholder bestemmelserne i Europa-Parlamentets og Rådets forordning (EF) nr. 396/2005 (5). Kommissionen fandt også, at de fremsatte oplysninger ikke påviste en ligevægtskoncentration af sulfurylfluorid i troposfæren; det er derfor også nødvendigt yderligere at overvåge troposfærens koncentrationer, indtil ligevægtskoncentrationen er fuldstændigt bevist, og at forelægge oplysninger herom for Kommissionen, medlemsstaterne og Den Europæiske Fødevaresikkerhedsautoritet regelmæssigt hvert femte år.
               
            
                  (6)
               
               
                  Sulfurylfluorid er også godkendt som et biocidholdigt aktivstof ved Kommissionens direktiv 2009/84/EF (6). På grund af de samme betænkeligheder ved sulfurylfluorids skæbne i miljøet som ved pesticidanvendelserne, kræves der yderligere oplysninger, herunder overvågning af troposfærens koncentrationer. Datoerne for indgivelse af oplysninger bør være de samme for at undgå dobbeltarbejde og rationalisere evalueringsprocessen.
               
            
                  (7)
               
               
                  Bilaget til gennemførelsesforordning (EU) nr. 540/2011 bør derfor ændres.
               
            
                  (8)
               
               
                  Ansøgeren fik mulighed for at fremsætte bemærkninger til den reviderede vurderingsrapport.
               
            
                  (9)
               
               
                  Medlemsstaterne bør have tid til at ændre eller tilbagekalde godkendelser af plantebeskyttelsesmidler, der indeholder sulfurylfluorid, som ikke opfylder de begrænsede godkendelsesbetingelser.
               
            
                  (10)
               
               
                  For plantebeskyttelsesmidler, der indeholder sulfurylfluorid, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest 18 måneder efter denne forordnings ikrafttræden.
               
            
                  (11)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      Ændring af gennemførelsesforordning (EU) nr. 540/2011
      Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
      Artikel 2
      Overgangsforanstaltninger
      Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 eksisterende godkendelser af plantebeskyttelsesmidler, der indeholder sulfurylfluorid som aktivstof senest den 9. september 2017.
      Artikel 3
      Afviklingsperiode
      Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og skal udløbe senest 12 måneder efter begrænsningen eller tilbagekaldelsen af den relevante godkendelse.
      Artikel 4
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 16. februar 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 309 af 24.11.2009, s. 1.
      
         (2)  Kommissionens direktiv 2010/38/EU af 18. juni 2010 om ændring af Rådets direktiv 91/414/EØF for at optage sulfurylfluorid som aktivstof (EUT L 154 af 19.6.2010, s. 21).
      
         (3)  Rådets direktiv 91/414/EØF af 15. juli 1991 af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
      
         (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
      
         (5)  Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).
      
         (6)  Kommissionens direktiv 2009/84/EF af 28. juli 2009 om ændring af Europa-Parlamentets og Rådets direktiv 98/8/EF med henblik på at optage sulfurylfluorid som et aktivt stof i bilag I hertil (EUT L 197 af 29.7.2009, s. 67).
      
         BILAG
         Kolonnen »Særlige bestemmelser« i række 307, sulfurylfluorid, i del A i bilaget til gennemførelsesforordning (EU) nr. 540/2011 affattes således:
         
            »DEL A
            Der kan kun tillades anvendelse som insekticid og nematicid (gasningsmiddel) af professionelle brugere i lokaler, der kan forsegles, hvis:
            
                        a)
                     
                     
                        disse lokaler er tomme eller
                     
                  
                        b)
                     
                     
                        brugerne og fødevarevirksomhedslederne, når der findes fødevarer eller foderstoffer i et gasset anlæg, sikrer, at kun de fødevarer eller foderstoffer, der overholder de eksisterende maksimalgrænseværdier for sulfurylfluorid og fluorid-ioner, der er fastsat ved Europa-Parlamentets og Rådets forordning (EF) nr. 396/2005 (*1), kan indgå i fødevare- eller foderkæden; med henblik herpå skal brugerne og fødevarevirksomhedslederne fuldt ud gennemføre foranstaltninger svarende til HACCP-principperne i artikel 5 i Europa-Parlamentets og Rådets forordning (EF) nr. 852/2004 (*2); brugerne skal navnlig identificere det kritiske kontrolpunkt, ved hvilket kontrol er nødvendig for at forhindre, at maksimalgrænseværdierne overstiges, samt fastsætte og gennemføre effektive overvågningsprocedurer ved det kritiske kontrolpunkt.
                     
                  DEL B
            Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om sulfurylfluorid, særlig tillæg I og II, som færdigbehandlet i Den Stående Komité for Planter, Dyr, Fødevarer og Foder den 7. december 2016.
            Ved denne samlede vurdering skal medlemsstaterne:
            
                        —
                     
                     
                        være særligt opmærksomme på den risiko, som uorganisk fluorid udgør via kontaminerede produkter såsom mel og klid, som ligger tilbage i møllerimaskiner under gasningen, eller korn oplagret i siloer i møllen. Foranstaltninger er nødvendige for at sikre, at det kun er produkter, der overholder de eksisterende maksimalgrænseværdier, der kommer til at indgå i fødevare- eller foderkæden
                     
                  
                        —
                     
                     
                        være særligt opmærksomme på risici for brugere og arbejdstagere, bl.a. ved genindtræden i et gasset lokale efter udluftning. Foranstaltninger i form af luftforsynede åndedrætsværn eller andre dertil egnede personlige værnemidler er nødvendige
                     
                  
                        —
                     
                     
                        være særligt opmærksomme på risikoen for andre tilstedeværende ved at fastsætte en passende forbudszone omkring det gassede lokale.
                     
                  Godkendelsesbetingelserne skal omfatte risikobegrænsende foranstaltninger, hvis det er relevant.
            Anmelderen skal forelægge Kommissionen, medlemsstaterne og myndigheden overvågningsdata om troposfærens koncentrationer af sulfurylfluorid hvert femte år, begyndende fra den 30. juni 2017. Analysen skal have en påvisningsgrænse på ikke under 0,5 ppt (svarende til 2,1 ng sulfurylfluorid pr. m3 troposfærisk luft).